Diari Oficial de la Generalitat Valenciana


Sumari del DOGV 6727, del 05-03-2012 (2012/2249)

RESOLUCIÓ d'1 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre l'Agència Valenciana de Mobilitat i l'Ajuntament de Benilloba, pel qual s'instrumenta l'encàrrec de gestió a l'Ajuntament de Benilloba per a l'atorgament d'una nova autorització de taxi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6727

Data del DOGV
:   05-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2249


Data del document
:   01-03-2012

Organisme emissor
:   Conselleria de Presidència

Tipus de document
:   Resolució

RESOLUCIÓ d'1 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni entre l'Agència Valenciana de Mobilitat i l'Ajuntament de Benilloba, pel qual s'instrumenta l'encàrrec de gestió a l'Ajuntament de Benilloba per a l'atorgament d'una nova autorització de taxi. [2012/2249]  
L'Agència Valenciana de Mobilitat i l'Ajuntament de Benilloba han subscrit, després de la tramitació prèvia reglamentària, el 24 de gener de 2012, el conveni pel qual s'instrumenta l'encàrrec de gestió a l'Ajuntament de Benilloba per a l'atorgament d'una nova autorització de taxi.  
  
En compliment del que establix la clàusula deu del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 112/2012, i que figura com a annex d'esta resolució.  
  
  
València, 1 de març de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament de Benilloba (Alacant) per a l'atorgament d'una nova autorització de taxi  
  
Benilloba, 24 de gener de 2012  
  
Reunits  
  
D'una banda, Isabel Bonig Trigueros, presidenta del Consell d'Administració de l'Agència Valenciana de Mobilitat, fent ús de la facultat que li atribuïx l'article 15.1.d de l'Acord del Govern Valencià pel qual aprova els estatuts de l'Entitat de Transport Metropolità de València.  
  
I, de l'altra banda, M. Fernanda Sanz Biosca, alcaldessa presidenta de l'Ajuntament de Benilloba (Alacant), facultada expressament per a este acte per l'Acord del Ple de data 11 de juny de 2011.  
Ambdós parts intervenen en nom i representació de les entitats respectives, fent ús de les competències que tenen legalment atribuïdes, i es reconeixen mútuament i recíprocament legitimitat i capacitat suficient per a formalitzar este encàrrec de gestió, per a la qual cosa,  
  
  
Exposen  
  
I. La Llei 6/2011, d'1 d'abril, de la Generalitat, de Mobilitat de la Comunitat Valenciana, atribuïx, en l'article 44, a la Generalitat l'exercici de les competències administratives en relació amb el servici de taxi a través de l'Agència Valenciana de Mobilitat, que pot encomanar estes competències als ajuntaments en virtut del que establix el punt 5 del mateix article 44.  
  
II. L'Ajuntament de Benilloba ha manifestat l'interés a atorgar una nova autorització de taxi. Disposa a més dels mitjans materials i humans necessaris per a l'exercici de les competències que s'han dit dins del terme municipal.  
  
III. Per raons d'eficàcia, ambdós parts consideren oportú que el procediment per a l'atorgament, si és el cas, d'una nova autorització de taxi l'efectue l'Ajuntament de Benilloba, per a la qual cosa subscriuen este conveni d'encàrrec de gestió a l'empara del que preveu l'article 15 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i que es regix per les clàusules següents.  
  
  
Clàusules  
  
Primera. Objecte del conveni d'encàrrec de gestió  
És objecte d'este conveni l'encàrrec de gestió de la competència per a l'atorgament d'una autorització de taxi per part de l'Agència Valenciana de Mobilitat a l'Ajuntament de Benilloba.  
  
Segona. Abast de l'encàrrec  
L'encàrrec abasta l'execució de totes les actuacions que siguen necessàries per a l'atorgament d'una autorització de taxi residenciada al municipi de Benilloba.  
Queda fora de l'abast de l'encàrrec de gestió l'emissió de la targeta de transport associada a l'autorització, que ha de fer l'Agència Valenciana de Mobilitat, i també la gestió ordinària (visats, suspensions...).  
  
  
Tercera. Mitjans materials i humans  
L'Ajuntament de Benilloba ha d'aportar els mitjans materials i humans necessaris per a l'execució de l'encàrrec de gestió. Correspon així mateix a l'òrgan municipal la resolució dels expedients que es tramiten a l'empara de l'encàrrec.  
  
Quarta. Normativa de l'execució de la comanda  
Per a dictar i executar els actes administratius derivats de la gestió de les competències encomanades, s'ha d'aplicar la Llei 6/2011, de la Generalitat, de Mobilitat de la Comunitat Valenciana, i la normativa reglamentària que s'aplica.  
  
Quinta. Assessorament tècnic  
En els casos en què l'Ajuntament de Benilloba necessite assessorament tècnic o jurídic per a l'exercici de les competències encomanades, la Unitat del Taxi de l'Agència Valenciana de Mobilitat ha de prestar suport a les unitats administratives municipals que ho requeriren.  
  
  
Sexta. Vigilància i interpretació del conveni  
Correspon a la Unitat del Taxi de l'Agència Valenciana de Mobilitat la vigilància de l'execució adequada de l'encàrrec de gestió. En este sentit, la unitat que s'ha dit pot demanar la informació que necessite per a esta funció i consultar en qualsevol moment els expedients que tramite l'Ajuntament.  
Per a la interpretació del conveni i també per a la resolució dels conflictes que es plantegen, es crea una comissió paritària, que està presidida per la directora de l'Agència Valenciana de Mobilitat o el membre del personal de l'Agència que hi delegue.  
  
  
Sèptima. Vigència del conveni  
Este conveni se subscriu per un període de dos anys o fins al compliment dels fins que establix, si açò succeïx abans. No obstant això, el pot denunciar qualsevol de les parts amb un termini de preavís de dos mesos almenys.  
  
Octava. Naturalesa i règim jurídic  
Este conveni té naturalesa administrativa i es regix pels termes i condicions propis i també pel que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Novena. Jurisdicció competent  
Atesa la naturalesa administrativa d'este conveni d'encàrrec de gestió, l'orde jurisdiccional contenciós administratiu és el competent per a resoldre les qüestions litigioses que se susciten entre les parts durant l'execució.  
  
Deu. Publicació  
Este conveni d'encàrrec de gestió s'ha de publicar en el Diari Oficial de la Comunitat Valenciana en els termes que preveu la normativa.  
  
I, com a mostra de conformitat, ambdós parts subscriuen este encàrrec de gestió en quàdruple exemplar al lloc i en la data indicats en l'encapçalament.  
  
Per l'Agència Valenciana de Mobilitat: Isabel Bonig Trigueros.  
Per l'Ajuntament de Benilloba (Alacant): M. Fernanda Sanz Biosca.